Public procurement notice: Prior Information Notice Without Call For Competition
Published: 2023-03-03
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 71350000 | 72000000 | 79960000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
TIETOPYYNTÖ:  360-katunäkymäkuvien tuottaminen, kuva-aineistojen katselu- ja käyttöalustaratkaisun hankinta sekä liikenteenohjauslaitteiden inventointi
Olette ilmoittautuneet mukaan Helsingin kaupungin kaupunkiympäristön toimialan valmistelemaan hankintaan "360-katunäkymäkuvien tuottaminen, kuva-aineistojen katselu- ja käyttöalustaratkaisun hankinta sekä liikenteenohjauslaitteiden inventointi". Olemme valmistelleet alustavia luonnoksia hankintaan liittyvistä hankinta-asiakirjoista.
Pyydämme teiltä kommentteja ja mahdollisia muutosehdotuksia oheisista hankinta-asiakirjojen luonnoksista viimeistään 13.3.2023 klo 12 mennessä sähköpostitse osoitteeseen kymp.hankinnat@hel.fi.
Hankinnasta kiinnostuneita toimittajia pyydetään tilaamaan tietopyynnön materiaalit sähköpostitse osoitteesta kymp.hankinnat@hel.fi.
Kommentit pyydetään toimittamaan oheisella muutosehdotuslomakkeella ”Muutosehdotustaulukko_360_hankinta-asiakirjat”. Lisäksi voitte halutessanne toimittaa palvelustanne alustavan version toimittajan palvelukuvauksesta oheisen liitteen ”Liite_X_Toimittajan_palvelukuvauksen_laatimisohjeet” ohjeiden mukaisesti. Mikäli muutosehdotuslomakkeen vastaukset tai alustava palvelukuvaus sisältävät näkemyksenne mukaan liikesalaisuuksia, voitte toimittaa asiakirjat tietoturvallisesti turvapostipalvelulla osoitteessa https://securemail.hel.fi
Helsingin kaupungin kaupunkiympäristön toimiala valmistelee 360-katunäkymäkuvien tuottaminen, kuva-aineistojen katselu- ja käyttöalustaratkaisun, sekä liikenteenohjauslaitteiden inventointi hankintaa ja pyytää hankinnan toteuttamisesta kiinnostuneita toimittajia ilmoittautumaan mukaan markkinavuoropuheluun ja vastaamaan kysymyksiin tämän ennakkoilmoituksen mukaisesti. Hankintayksikkö voi myös kysyä markkinavuoropuheluun mukaan ilmoittautuneilta toimittajilta myöhemmin tarkentavia kysymyksiä ja lähettää alustavia luonnoksia hankinta-asiakirjoista kommentoitavaksi ennen varsinaisen tarjouskilpailun julkaisua.
Ennakkoilmoituksen tarkoituksena on kerätä kattavasti hankintaa koskevaa tietoa hankintamenettelyn valmistelua varten. Hankintayksikkö ei sitoudu toteuttamaan hankintaa. Kaikki esitettävät asiakirjat ja tiedot ovat esitetty luonnoksina. Hankintayksikkö ei sitoudu tässä ilmoituksessa tai markkinavuoropuhelussa muutoin ilmoitettuihin tietoihin, vaan valmistelun edetessä hankinnan kohde ja vaatimukset voivat muuttua.
Tämä ei ole hankintailmoitus eikä osallistumispyyntö, vaan mahdollisille toimittajille osoitettu tietopyyntö, jolla pyritään kartoittamaan markkinoita ennen hankintailmoituksen julkaisemista. Tietopyyntöön vastaamalla potentiaalisilla toimittajilla on mahdollisuus kommentoida hankinnan kuvausta ja kysymyksiä. Hankintayksikkö voi ottaa tietopyynnön kautta saatuja tietoja huomioon tarjouspyynnön laatimisessa.
Tietopyyntöön vastaaminen ei sido mahdollista toimittajaa, eikä ole edellytyksenä myöhemmin varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa. Tietopyyntöön vastaamisesta ei makseta korvausta.
Pyydämme ilmoittamaan, mikäli tietopyyntöön antamanne vastaus sisältää liikesalaisuuksia tai muuta salassa pidettävää tietoa. Pyydämme yksilöimään ja merkitsemään ko. tiedot selvästi viestin yhteydessä.
Hankinnassa on tavoitteena 360-katunäkymäkuvata kaikki Helsingin kadut, joita on noin 1200 km. 360-katunäkymäkuvausten yhteydessä on ajateltu tuotettavaksi laserkeilattu pistepilviaineisto. 360-katunäkymäkuvausten tuottamiseen tulee sisältyä myös kuvausaineistojen käsittely Helsingin kaupungin tietosuojavaatimusten mukaisesti. Tämä tarkoittaa, että kuvausaineistosta tulee esimerkiksi anonymisoida kaikki henkilötiedot (esim. henkilöiden kasvot, autojen rekisterikilvet yms.).
Hankinnan tavoitteena on mahdollistaa 360-katunäkymäkuvauksien säännöllisemmät päivityskuvaukset lähtötietojen ajantasaisuuden ylläpitämiseksi, joten hankintaan on mahdollista liittää optioita 360-katunäkymäkuvausten uusimisesta pienemmillä tilaajan erikseen määrittämillä alueilla. Hankintayksikkö ei sitoudu optioiden tilaamiseen, vaan 360-katunäkymäkuvauspäivityksiä ostetaan tarpeen mukaan.
360-katunäkymäaineistojen katselu- ja käyttöalusta on tarkoitus hankkia valmiina palveluratkaisuna pilvipalveluna (SaaS). Palvelu tulee tuottaa ja palvelinten tulee sijaita lähtökohtaisesti EU/ETA-alueella. Palveluratkaisuun tulee sisältyä itse alustan lisäksi ylläpitopalvelut ja käyttäjähallinnanratkaisut, sekä mahdollisuus integroida alusta osaksi Helsingin kaupungin sisäistä karttapalvelua. Palvelun tulee sisältää suomenkielinen käyttäjä- ja vikapalvelutuki.
Alustan tulee mahdollistaa luotettavat ja helppokäyttöiset työkalut tiedon pienimuotoiseen käsittelyyn ja hyödyntämiseen, esimerkiksi mittaus- ja merkintätyökalut sekä sijaintitiedon tarkastelu.